《寄安溪》
宋代·林希逸

书判可传今几录，就中亦有客先誇。强宗理化知无薤，住处名香可当花。

案牍正劳诗倚阁，扁题俱妙篆名家。新来一事翁尤喜，看小孙吟寿阿爷。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。